Jordan Henderson

**Jordan Brian Henderson** (lahir 17 Jun 1990) merupakan seorang pemain bola sepak profesional Inggeris yang kini bermain untuk kelab Liga Perdana Inggeris, Brentford dan bermain untuk pasukan kebangsaan England.  

Henderson menyertai Sunderland pada usia lapan tahun dan membuat penampilan pertama untuk pasukannya pada November 2008. Beliau menghabiskan enam bulan secara pinjaman di Coventry City pada tahun 2009 sebelum kembali ke Sunderland. Pada tahun 2011, Henderson menandatangani kontrak bersama Liverpool dan membuat penampilan pertamanya pada bulan Ogos 2011 dan memenangi Piala Liga Bola Sepak Inggeris pertamanya bersama kelab pada tahun 2012. Pada tahun 2015, beliau dilantik sebagai kapten Liverpool dengan menggantikan Steven Gerrard. Sejak itu, Henderson memenangi Liga Juara-Juara UEFA, Piala Super UEFA, dan Piala Dunia Kelab FIFA pada tahun 2019. 

Pada tahun 2020, Henderson juga membawa Liverpool menjulang gelaran Liga Perdana Inggeris 2019–20 iaitu kejuaraan liga pertama kelab tersebut dalam 30 tahun. Sejak mencapai prestasi ini, Henderson secara beransur-ansur mendapat pengiktirafan sebagai pemimpin yang baik dan bahkan membuat perbandingan dengan salah satu pemain terhebat Liverpool, Steven Gerrard.

Henderson telah mengasaskan rekod lebih dari 50 penampilan untuk negaranya sejak penampilan pertamanya pada tahun 2010. Beliau telah muncul di empat kejohanan antarabangsa England, Kejuaraan Eropah UEFA 2012 dan 2016, dan Piala Dunia FIFA 2014 dan 2018. Beliau telah memenangi anugerah Pemain Terbaik England sebanyak dua kali (Peringkat B21 dan senior), sekaligus menjadikannya pemain Inggeris pertama yang melakukannya.

## Karier kelab
### Sunderland
Dilahirkan di Sunderland, Tyne and Wear, Henderson menandatangani kontrak profesional bersama Sunderland pada 1 Julai 2008. Beliau bermain perlawanan liga pertamanya untuk Sunderland sebagai pemain gantian pada 1 November 2008 ketika kekalahan 5–0 kepada Chelsea. Beliau kemudiannya beraksi dalam kesebelasan utama buat pertama kali untuk Sunderland ketika menentang Blackburn Rovers dalam Piala Liga Bola Sepak Inggeris.

#### Coventry City (Pinjaman)
Pada bulan Januari 2009, Jordan Henderson menyertai kelab Liga Kejohanan Bola Sepak Inggeris, Coventry City secara pinjaman. Dia membuat penampilan sulungnya untuk Coventry ketika kekalahan 2–1 kepada Derby County.
Pada 23 Februari 2009, ia telah diumumkan bahawa tempoh pinjaman Henderson ke Coventry akan dilanjutkan sehingga akhir musim. Henderson menjaringkan gol senior pertama dalam kariernya pada 28 Februari 2009 dalam perlawanan menentang Norwich City.

Semasa dipinjam ke Coventry, Henderson telah mengalami kecederaan patah tulang kelima metatarsal di kakinya dan kembali beraksi bersama Sunderland pada 8 April 2009.

#### Kembali ke Sunderland

Pada musim 2009-10, Henderson masuk ke pasukan pertama Sunderland dan membuat 33 penampilan dalam Liga Perdana Inggeris. Beliau menjaringkan gol pertamanya untuk Sunderland ketika menentang Birmingham City pada peringkat pusingan ketiga kejohanan Piala Liga Bola Sepak Inggeris. Sunderland kemudiannya menjaringkan gol pertamanya di Liga Perdana Inggeris menentang Manchester City pada 19 Disember 2009.

Henderson menghabiskan sebahagian besar musim bermain di posisi pemain tengah sebelah kanan tetapi bermain secara pemain tengah tanpa Lee Cattermole; Keserbagunaan dan konsistensinya menjadikannya kontrak lima tahun baru pada 23 April 2010, serta menjadikannya kekal bersama kelab sehingga 2015. Beliau juga memenangi anugerah Pemain Muda Terbaik Tahunan Sunderland untuk musim 2009-10.

Henderson adalah pemain utama dalam pasukan selama musim 2010-11 dengan membuat 39 penampilan dan menjaringkan 3 gol. Pada 13 Januari 2011, Henderson telah disenaraikan di laman web rasmi FIFA sebagai salah satu daripada 13 pemain muda yang akan ditonton pada tahun 2011. Beliau sekali lagi dinobatkan sebagai anugerah Pemain Muda Terbaik Tahunan Sunderland untuk musim kedua.

### Liverpool
#### Memasuki pasukan pertama

Pada 9 Jun 2011, Henderson dipindahkan ke Liverpool dengan bayaran yang tidak didedahkan yang dianggap antara £16 hingga £20 juta. Beliau memulakan penampilan pertamanya bersama Liverpool menentang bekas kelabnya Sunderland dalam kempen Liga Perdana Inggeris musim 2011–12. Perlawanan tersebut berakhir dengan keputusan seri 1-1 dengan menyaksikan beliau mendapat sambutan campuran oleh peminat Sunderland. Pada 27 Ogos 2011, Henderson menjaringkan gol pertamanya untuk Liverpool ketika menentang Bolton Wanderers dalam perlawanan Liga Perdana Inggeris di stadium Anfield. Pada 26 Februari 2012, Henderson bermain di posisi tengah sebelah kanan ketika Liverpool menewaskan Cardiff City dalam perlawanan akhir kejohanan Piala Liga Bola Sepak Inggeris 2012 sebelum diganti pada minit ke-58. Pada 5 Mei, beliau bermain 90 minit penuh ketika Liverpool dikalahkan 2-1 oleh Chelsea dalam perlawanan akhir kejohanan Piala FA Inggeris 2012. Henderson mengakhiri musim 2011–12 dengan dua gol dari 44 penampilan.

Pada bulan Ogos 2012, Henderson diberitahu oleh Brendan Rodgers bahawa beliau boleh ditandatangani oleh Fulham, tetapi Henderson menolak pelawaan tersebut. Beliau terus menjaringkan gol Eropah pertamanya untuk Liverpool pada 6 Disember 2012 ketika menentang Udinese di peringakat 32 terakhir kejohanan Liga Europa UEFA.

Henderson memantapkan dirinya sebagai anggota tetap pasukan Liverpool pada musim 2013-14 dengan bermain dalam 35 perlawanan Liga Perdana Inggeris dan menjaringkan 5 gol. Pada 29 September 2013, beliau membuat penampilan ke-100 untuk kelab tersebut ketika Liverpool menang 1-3 ke atas Sunderland.

Pada 13 April 2014, Henderson telah menerima kad merah dalam karier pertamanya kerana melakukan perlanggaran berbahaya terhadap Samir Nasri ketika Liverpool menang 3-2 ke atas Manchester City. Beliau kemudiannya digantung tiga perlawanan dan akan kehilangan tiga daripada empat perlawanan terakhir Liverpool menuju ke musim terakhir. Tanpa kehadiran Henderson, prestasi pasukan Liverpool telah terjejas dengan tewas 0-2 dalam permainan tuan rumah menentang Chelsea dan seri 3-3 menentang Crystal Palace. Kegagalan memenangi 3 mata dalam setiap perlawanan itu bermakna Liverpool telah digantikan oleh Manchester City di tempat pertama pada saat Henderson kembali dari penggantungan. Pada 11 Mei 2014, hari pertandingan terakhir pertandingan, Henderson kembali beraksi dengan kemenangan 2-1 Liverpool di atas Newcastle United hanya untuk menduduki tempat kedua ketika Manchester City merebut gelaran liga dalam perlawanan musim terakhir.

Henderson memulakan prestasi baik pada musim 2014–15 dengan menghasilkan dua bantuan dalam tiga perlawanan liga pertama buat Liverpool. Beliau juga dinobatkan sebagai naib kapten kelab setelah Daniel Agger meninggalkan kelab tersebut. Pada 29 November, Henderson bermula sebagai kapten pasukan buat pertama kalinya untuk Liverpool dalam saingan Liga Perdana Inggeris ketika menentang Stoke City kerana Steven Gerrard adalah pemain pengganti yang tidak digunakan. Pada 2 Disember, Henderson menandakan penampilan ke-150 untuk kelab dengan menjaringkan gol ketiga dalam kemenangan 3-1 menentang Leicester City. Sejak itu, Henderson memulakan banyak perlawanan bersama Liverpool sebagai kapten kerana Gerrard mengalami kecederaan dan sedang berehat di bangku simpanan. Pada 23 April, Henderson menandatangani kontrak jangka panjang dalam tempoh lima tahun di Liverpool dengan bernilai £100,000 seminggu.

#### Kapten kelab dan kejayaan Eropah
Selepas Gerrard meninggalkan Liverpool pada bulan Jun 2015, Henderson dilantik sebagai kapten utama Liverpool. Setelah mengalamai patah tulang di kaki kanannya dan kecederaan pada tumit, Henderson menjalani pembedahan sebelum kembali semula dalam kesebelasan utama. Dilaporkan bahawa masalah tumit Henderson berpunca dari keadaan fasciitis plantar. Kecederaan tersebut menyebabkan beliau terlepas kedatangan Jürgen Klopp sebagai pengurus baru setelah Brendan Rodgers dipecat.

Henderson kembali bersama pasukan pertama Liverpool pada 29 November 2015 ketika menentang Swansea City. Pada 13 Disember 2015, beliau menjaringkan gol pada awal pertama sejak kecederaannya ketika seri 2-2 menentang West Bromwich Albion. Beliau sekali lagi mengalami Kecederaan lutut ketika pertembungan pertama di kejohanan Liga Europa UEFA menentang Borussia Dortmund dan kemudiannya menghalangnya bermain sehingga akhir musim. Henderson mengakhiri musim 2015–16 dengan 26 penampilan dan 2 gol.

Henderson memulakan musim 2016-17 dengan penampilan biasa dengan mewakili kesebelasan untuk Liverpool. Pada 16 September, beliau menjaringkan gol jarak jauh yang menakjubkan dalam kemenangan 2-1 ke atas Chelsea di Stadium Stamford Bridge. Jaringan yang dihasilkannya itu menjadikan beliau menerima anugerah Gol Terbaik Bulanan Liga Perdana Inggeris untuk bulan September. Henderson mengakhiri musim dengan 27 penampilan dan menjaringkan 1 gol.

Henderson menghabiskan kempen Liga Perdana Inggeris musim 2017-18 dengan bermain sebagai pasukan pertama Liverpool. Pada 23 September 2017, beliau menjaringkan satu-satunya gol musim tersebut ketika menentang Leicester City dalam kemenangan 3-2. Pada 15 Ogos 2017, Henderson menjadi kapten Liverpool buat pertama kalinya dalam kejohanan Liga Juara-Juara UEFA menentang pasukan Jerman, Hoffenheim. Beliau terus menjadi kapten Liverpool sehingga membawa pasukannya menduduki tempat kedua dalam kejohanan Liga Juara-Juara UEFA ketika dikalahkan oleh Real Madrid. Henderson mengakhiri musim 2017-18 dengan menghasilkan 41 penampilan di semua pertandingan dengan hanya menjaringkan 1 gol.

Pada tahun 2018, Henderson menandatangani perjanjian baru selama lima tahun di Liverpool setelah memimpin kelab tersebut mara ke perlawanan akhir Liga Juara-Juara UEFA buat pertama kalinya dalam lebih satu dekad. Setelah menandatangani kontrak, beliau menekankan niatnya untuk kekal di Liverpool selama mungkin dalam kerjayanya. Pada 24 November, Handerson dikeluarkan setelah menerima kad kuning kedua dalam kemenangan 3-0 menentang Watford, yang bermaksud beliau akan terlepas dalam pertembungan derby Merseyside pada 2 Disember.

## Statistik karier
### Kelab

### International

## Penghormatan
### Kelab
**Liverpool**
*Liga Perdana Inggeris: 2019–20
*Piala Liga Bola Sepak Inggeris: 2011–12
*Liga Juara-Juara UEFA: 2018–19
*Piala Super UEFA: 2019
*Piala Kelab Dunia FIFA: 2019

**England**
*Liga Negara-Negara UEFA (Tempat ketiga): 2018–19

**Individu**
*Anugerah Pemain Terbaik England B21: 2012
*Pemain Muda Terbaik Tahunan Liverpool: 2011–12
*Pemain Muda Terbaik Tahunan Sunderland: 2009–10, 2010–11
*Gol Terbaik Bulanan Liga Perdana Inggeris: September 2016
*Pemain Tengah Terbaik UEFA Musim (Tempat ketiga): 2018–19
*Pemain Lelaki Senior Terbaik Tahunan England: 2019
*Pemain Bola Sepak Terbaik FWA: 2019–20

## Rujukan

## Pautan luar

*Profil Liverpool F.C.
*